Diari Oficial de la Generalitat Valenciana


Sumari del DOGV 7973, del 06-02-2017 (2017/875)

RESOLUCIÓ de 23 de gener de 2017, de la Secretaria Autonòmica d'Educació i Investigació, per la qual es convoca la realització d'estades de formació per al professorat amb atribució docent en Formació Professional i d'ensenyaments artístics professionals i esportius en empreses, organitzacions o institucions ubicades en l'àmbit territorial de la Comunitat Valenciana o en la resta del territori espanyol durant l'any 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7973

Data del DOGV
:   06-02-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/875


Data del document
:   23-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 23 de gener de 2017, de la Secretaria Autonòmica d'Educació i Investigació, per la qual es convoca la realització d'estades de formació per al professorat amb atribució docent en Formació Professional i d'ensenyaments artístics professionals i esportius en empreses, organitzacions o institucions ubicades en l'àmbit territorial de la Comunitat Valenciana o en la resta del territori espanyol durant l'any 2017. [2017/875]  
L'Ordre 65/2012, de 26 d'octubre, de la Conselleria d'Educació, Formació i Ocupació, que estableix el model de formació permanent del professorat i el disseny, reconeixement i registre de les activitats formatives, recull en l'article 14 les estades formatives en empreses com una de les modalitats de formació permanent del professorat que ofereix la possibilitat de formar-se en entorns de treball professionals reals, amb la finalitat d'adquirir aquells coneixements i pràctiques que no poden ser adquirits en un altre tipus d'acció formativa i són necessaris per a la seua actuació docent en l'especialitat.  
  
D'acord amb les competències atribuïdes per l'article 6 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resol convocar la realització d'estades formatives en empreses o entitats ubicades en l'àmbit territorial de la Comunitat Valenciana o en la resta del territori espanyol, d'acord amb el següent:  
  
  
Primer. Objecte  
La present resolució té com a objecte convocar la realització d'estades de formació per al professorat amb atribució docent en Formació Professional i d'ensenyaments artístics professionals i esportius i per a assessors de formació destinats en el CEFIRE específic, de Formació Professional, ensenyaments artístics i esportius, en empreses, organitzacions o institucions ubicades en l'àmbit territorial de la Comunitat Valenciana o en la resta del territori espanyol durant l'any 2017.  
  
  
Segon. Objectius  
Les estades de formació en empreses del professorat, com a model d'intervenció en la formació del professorat, pretenen aconseguir els objectius següents:  
1. Conéixer les diferents tècniques empresarials d'anàlisi de processos (seguiment i control, presa de decisions...) i d'anàlisi d'èxits (avaluació de necessitats, formació-demanda laboral, estudis prospectius de perfils professionals...).  
2. Adquirir experiències de l'àmbit laboral en l'entorn real de treball.  
3. Potenciar l'aplicació en el centre educatiu dels coneixements i tècniques adquirits, possibilitant l'actualització cientificotècnica del professorat a través del coneixement de procediments de treball, instrumentació, mètodes organitzatius i processos per mitjà de la integració del professorat en els diferents processos productius.  
4. Fomentar la cooperació entre els centres educatius i el seu entorn productiu facilitant la relació del professorat objecte de la convocatòria amb el món empresarial.  
5. Conéixer les possibilitats que ofereixen els mòduls de formació en centres de treball i/o de fase de formació pràctica en empresa, estudis i tallers, a fi de facilitar la seua programació.  
6. Analitzar la viabilitat d'establir convenis de Formació Professional dual entre el centre educatiu i l'empresa, organització o institució.  
  
  
Tercer. Participants  
En aquesta convocatòria podrà participar el professorat amb atribució docent en Formació Professional i d'ensenyaments artístics professionals i esportius que exercisca docència directa durant l'any 2017 en centres docents públics i privats concertats dependents de la Conselleria d'Educació, Investigació, Cultura i Esport de la Comunitat Valenciana i els assessors de formació destinats en el CEFIRE específic, de Formació Professional, ensenyaments artístics i esportius.  
  
Només podrà presentar-se una sol·licitud per participant i període de realització de l'estada.  
El professorat que haja participat en convocatòries anteriors i sol·licite participar en l'actual convocatòria haurà de presentar, obligatòriament, una proposta diferent del de l'estada anteriorment realitzada.  
  
  
Quart. Elecció de l'empresa, organització o institució  
L'estada es podrà realitzar en una empresa, organització o institució ubicada en l'àmbit territorial de la Comunitat Valenciana o en la resta del territori espanyol, amb la qual el professorat participant l'haja concertada particularment.  
En cas que el concert es realitze amb una empresa, organització o institució, el titular o representant legal de l'empresa proposada no ha de ser familiar, fins al segon grau de consanguinitat o afinitat, del professorat sol·licitant.  
  
Cinqué. Duració i períodes de realització  
El temps de l'estada formativa per a aquesta convocatòria serà com a mínim de 20 hores i com a màxim de 50 hores. En tot cas, es computaran un màxim de 8 hores diàries i un màxim de 30 hores setmanals.  
  
L'estada formativa podrà realitzar-se durant un dels períodes següents:  
- Primer període, curs escolar 2016-2017: entre el 3 d'abril i el 31 de juliol de 2017.  
- Segon període, curs escolar 2017-2018: entre el 16 d'octubre i el 31 de desembre de 2017.  
L'horari de realització de l'estada no podrà coincidir amb l'horari lectiu del professorat i estarà condicionat a les circumstàncies productives de les empreses.  
Es podran realitzar estades formatives en més d'una empresa durant el mateix període, sense superar un total de 50 hores.  
  
Sisé. Formalització de sol·licituds, procediment i requisits  
Els sol·licitants que desitgen participar-hi hauran d'omplir la sol·licitud per via telemàtica, utilitzant els formularis que estaran a la seua disposició en la web de la Conselleria d'Educació, Investigació, Cultura i Esport / Formació del Professorat: http://www.ceice.gva.es/va/web/formacion-profesorado/estancias-formativas-en-empresas.  
Una vegada omplits, s'enviaran via on line i s'imprimiran els documents preceptius resultants.  
Aquests documents, una vegada firmats i segellats com corresponga, seran escanejats i enviats a través de la mateixa plataforma telemàtica.  
A més, es presentaran en suport paper, en original o còpia compulsada, preferentment en el Registre General de la Conselleria d'Educació, Investigació, Cultura i Esport o en qualsevol dels llocs i pels procediments a què fa referència l'article 16 de la Llei 39/2015, d'1 d'octubre, del procediment administratiu comú de les administracions públiques. Si, fent ús d'aquest dret, l'expedient és remés per correu, es presentarà en sobre obert perquè la instància siga datada i segellada pel funcionari de correus abans de la certificació.  
Serà motiu d'exclusió la falta de comunicació telemàtica de la sol·licitud, així com la no-presentació de la sol·licitud i la documentació requerida en un registre públic per part dels participants en aquest termini.  
  
Seté. Presentació de sol·licituds  
1. Primer període: per a les estades que es realitzen entre el 3 d'abril i el 31 de juliol de 2017, el termini de presentació de sol·licituds serà de 20 dies des de l'endemà de la publicació de la present convocatòria en el Diari Oficial de la Generalitat Valenciana i en la pàgina web de la Conselleria d'Educació, Investigació, Cultura i Esport / Formació del Professorat: http://www.ceice.gva.es/ca/web/formacion-profesorado/estancias-formativas-en-empresas.  
2. Segon període: per a les estades que es realitzen entre el 16 d'octubre i el 31 de desembre de 2017, s'obrirà un nou termini de presentació de sol·licituds d'acord amb la convocatòria que es farà pública durant el mes de setembre a la citada pàgina web de la Conselleria d'Educació, Investigació, Cultura i Esport.  
Quan les estades es realitzen en més d'una empresa durant el mateix període, es presentarà una sol·licitud per estada.  
  
Huité. Sol·licitud i documentació complementària  
La documentació necessària per a optar a les estades formatives en empreses, organitzacions o institucions, a omplir segons formularis facilitats en la web abans indicada, es dirigirà al Servei de Formació del Professorat i constarà de:  
1. Sol·licitud.  
2. Proposta d'estada (serà suficient la comunicació telemàtica i no s'haurà de presentar en suport paper), en què s'especificarà:  
  
a) Objectius generals.  
b) Característiques de l'empresa.  
c) Justificació de l'elecció de l'empresa, organització o institució.  
  
d) Programació de les activitats, període previst de realització (duració) i temporalització.  
e) Relació existent entre competències professionals, personals i socials de les ensenyances de la família professional a què pertany i les possibilitats tècniques i organitzatives de l'empresa, organització o institució.  
3. Autorització de l'empresa, organització o institució on es realitzarà l'estada formativa. En el cas d'haver designat tutor, s'indicaran les seues dades personals en el document.  
4. Certificat de la secretaria del centre de destinació en què conste:  
a) Situació administrativa del professorat sol·licitant.  
b) Ensenyances i matèries o mòduls que imparteix.  
c) Horari a complir en el centre.  
  
Nové. Instrucció i comissió de selecció  
L'òrgan instructor de la present convocatòria serà el Servei de Formació del Professorat.  
Com a òrgan col·legiat en el procés de valoració i selecció de les propostes d'estades es constituirà una comissió de selecció i seguiment, integrada pels següents membres que emetrà un informe en què es concrete el resultat de l'avaluació. La comissió estarà constituïda per:  
  
President/a:  
- El/la cap del Servei de Formació del Professorat o persona en qui delegue.   
Vocals:  
- Un/a representant de la Direcció General de Formació Professional i Ensenyaments de Règim Especial.  
- Dos assessors del CEFIRE Específic, de Formació Professional, ensenyaments artístics i esportius.  
Secretari/a:  
- Un/a representant del Servei de Formació del Professorat.  
  
Deu. Criteris de selecció  
1. Professors/es participants  
1.1. Adequació als cicles formatius corresponents dels objectius plantejats en la proposta d'estada (fins a 2 punts).  
1.2. Actualització en determinats aspectes tècnics l'especificitat dels quals fa difícil accedir-hi per altres mitjans (fins a 3 punts).  
1.3. Idoneïtat de les matèries susceptibles de ser impartides pel professorat sol·licitant, d'acord amb els objectius plantejats i l'empresa seleccionada (fins a 5 punts).  
2. Interés i qualitat de la proposta d'estada presentada  
2.1. Idoneïtat de l'empresa seleccionada per a la consecució dels objectius de l'estada (fins a 5 punts).  
2.2. Adequació de la proposta a l'entorn productiu del centre educatiu del professorat participant (fins a 5 punts).  
Per a ser seleccionat el projecte ha d'obtindre un mínim de 5 punts en cada un dels subapartats anteriors.  
  
Onze. Resolució  
1. Proposta motivada de resolució  
El Servei de Formació del Professorat, a la vista de l'expedient i de l'informe de la comissió de selecció, formularà la proposta de resolució provisional, que es farà pública a través de la pàgina web de la Conselleria d'Educació, Investigació, Cultura i Esport, Servei de Formació del Professorat.  
S'obrirà un termini de 10 dies, a comptar des de l'endemà de la seua publicació per presentar al·legacions davant la comissió, que es realitzaran a través de la pàgina web més amunt indicada.  
Examinades les al·legacions adduïdes, si escau, pels interessats, el Servei de Formació del Professorat formularà proposta de resolució definitiva al secretari autonòmic d'Educació i Investigació.  
  
2. Resolució definitiva  
Vista la proposta del Servei de Formació del Professorat, el secretari autonòmic d'Educació i Investigació aprovarà la selecció definitiva de les estades de formació, la qual serà notificada als interessats a l'adreça de correu electrònic indicada en la documentació presentada i serà publicada en la pàgina web de la Conselleria d'Educació, Investigació, Cultura i Esport, Servei de Formació del Professorat.  
  
  
Dotze. Renúncies  
Si hi ha causes justificades que impedisquen la incorporació del professorat a l'empresa, organització o institució es podrà renunciar a l'estada. La renúncia es presentarà en el Registre General de la Conselleria d'Educació, Investigació, Cultura i Esport, o per qualsevol dels mitjans previstos en la Llei 39/2015, d'1 d'octubre, del procediment administratiu comú de les administracions públiques.  
La no incorporació a l'empresa, organització o institució, o l'abandó abans de la finalització sense causa justificada, suposarà la renúncia a la participació en aquestes estades formatives durant els dos anys següents.  
  
  
Tretze. Seguiment, avaluació i certificació  
El CEFIRE específic, de Formació Professional, ensenyaments artístics i esportius, realitzarà el seguiment, avaluació i certificació d'aquestes estades formatives.  
Per a l'avaluació de la realització de l'estada, el participant enviarà la memòria final, que inclourà la documentació següent:  
a) Certificat, firmat i segellat, de l'empresa, organització o institució que acredite la realització de l'estada, especificant les hores totals, les dates i lloc de realització. Podrà utilitzar-se el model facilitat en la web de la Conselleria d'Educació, Investigació, Cultura i Esport, Servei de Formació del Professorat.  
b) Objectius aconseguits a la finalització de l'estada.  
c) Desenvolupament de l'estada. En aquest apartat es farà constar el treball realitzat en les diferents fases de la mateixa, així com les implicacions organitzatives que ha suposat el seu desenvolupament.  
d) Conclusions i suggeriments. Es reflectiran les consecucions de l'estada i la seua incidència en la docència directa, la valoració del procés seguit i del producte aconseguit, i les propostes que, per al futur, es deriven de la seua realització.  
Aquesta documentació es remetrà via on line des de la pàgina de la Conselleria d'Educació, Investigació, Cultura i Esport, Servei de Formació del Professorat, utilitzant els mitjans facilitats pel servidor. Per a això, el certificat d'acreditació de l'estada referit en l'apartat a haurà de ser escanejat, i la resta de documentació corresponent als apartats b, c i d serà enviada directament en un únic fitxer, preferentment en format OpenDocument o PDF.  
El termini per a l'entrega d'aquesta documentació serà de 15 dies hàbils a comptar de l'endemà de la finalització de l'estada. Per a poder-la avaluar aquesta documentació haurà d'estar completa i ben omplida.  
  
Una vegada estudiada la documentació remesa, el CEFIRE específic, de Formació Professional, ensenyaments artístics i esportius, realitzarà els informes de seguiment i elaborarà l'acta final d'avaluació.  
Als assistents els seran certificades pel CEFIRE les hores totals de duració de l'estada realitzada indicades en l'acta final d'avaluació, fins a un màxim de 50 hores, d'acord amb el que estableix l'article 14 d'Orde 65/2012, de 26 d'octubre, de la Conselleria d'Educació, Formació i Ocupació, que estableix el model de formació permanent del professorat i el disseny, reconeixement i registre de les activitats formatives, amb indicació de l'empresa, les hores i la data de realització.  
  
Les empreses, organitzacions o institucions rebran d'ofici un certificat acreditatiu de la seua col·laboració de la Secretaria Autonòmica d'Educació i Investigació. Així mateix, podran rebre aquest certificat, prèvia petició dirigida al Servei de Formació del Professorat, les persones o tutors designats per l'empresa, organització o institució en l'atenció al programa d'estades formatives, que figuren en el document d'autorització per a la realització de l'estada formativa.  
  
  
Catorze. Vinculació amb l'organització o institució o empresa d'acollida  
Durant el període d'estada formativa, el professorat no tindrà cap vinculació o relació laboral amb l'empresa, organització o institució d'acollida, ni podrà ocupar un lloc de treball dins del seu quadro de personal, per la qual cosa queda exclòs de la legislació laboral vigent.  
  
La Conselleria d'Educació, Investigació, Cultura i Esport subscriurà una pòlissa d'assegurança d'accidents per a cobrir les possibles contingències del professorat en formació pràctica, durant el període de realització de l'estada.  
  
Quinze  
Contra la present resolució, que no posa fi a la via administrativa, es podrà interposar un recurs d'alçada davant del conseller d'Educació, Investigació, Cultura i Esport en el termini d'un mes des de l'endemà de la publicació de la present resolució en el Diari Oficial de la Generalitat Valenciana, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 23 de gener de 2017.- El secretari autonòmic d'Educació i Investigació: Miguel Soler Gracia.